CELEX: 32020D2039
Language: mt
Date: 2020-12-09 00:00:00
Title: Id-Deċiżjoni ta’ Implimentazzojni tal-Kummissjoni (UE) 2020/2039 tad-9 ta’ Diċembru 2020 li jagħti derogi lil ċerti Stati Membri mill-applikazzjoni tar-Regolamenti ta’ Implimentazzjoni tal-Kummissjoni (UE) 2019/2240 u (UE) 2019/2241 (notifikata bid-dokument C(2020) 8602) (Huma awtentiċi biss it-testi bil-Kroat, bid-Daniż, bl-Olandiż u bil-Pollakk)

11.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 416/52
               
            
         ID-DEĊIŻJONI TA’ IMPLIMENTAZZOJNI TAL-KUMMISSJONI (UE) 2020/2039
         tad-9 ta’ Diċembru 2020
         li jagħti derogi lil ċerti Stati Membri mill-applikazzjoni tar-Regolamenti ta’ Implimentazzjoni tal-Kummissjoni (UE) 2019/2240 u (UE) 2019/2241
         
            
               (notifikata bid-dokument C(2020) 8602)
            
         
         (Huma awtentiċi biss it-testi bil-Kroat, bid-Daniż, bl-Olandiż u bil-Pollakk)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/1700 tal-Parlament Ewropew u tal-Kunsill tal-10 ta’ Ottubru 2019 li jistabbilixxi qafas komuni għall-istatistika Ewropea relatata ma’ persuni u unitajiet domestiċi, abbażi ta’ data fuq livell individwali miġbura minn kampjuni, li jemenda r-Regolamenti (KE) Nru 808/2004, (KE) Nru 452/2008 u (KE) Nru 1338/2008 tal-Parlament Ewropew u tal-Kunsill, u li jħassar ir-Regolament (KE) Nru 1177/2003 tal-Parlament Ewropew u tal-Kunsill u r-Regolament tal-Kunsill (KE) Nru 577/98 (1), u b’mod partikolari l-Artikolu 19(1) tiegħu,
         Billi:
         
                     (1)
                  
                  
                     F’konformità mal-Artikolu 19(5) tar-Regolament (UE) 2019/1700, id-Danimarka, il-Kroazja, in-Netherlands u l-Polonja ressqu talbiet għal deroga fi żmien 3 xhur mid-data tad-dħul fis-seħħ tar-Regolamenti ta’ Implimentazzjoni tal-Kummissjoni (UE) 2019/2240 (2) u (UE) 2019/2241 (3).
                  
               
                     (2)
                  
                  
                     Mill-informazzjoni pprovduta lill-Kummissjoni jidher li t-talbiet tad-Danimarka, il-Kroazja, in-Netherlands u l-Polonja huma ġġustifikati mill-ħtieġa għal adattamenti kbar fis-sistemi amministrattivi u tal-istatistika nazzjonali sabiex jikkonformaw mar-Regolamenti ta’ Implimentazzjoni (UE) 2019/2240 u (UE) 2019/2241.
                  
               
                     (3)
                  
                  
                     Għaldaqstant, jenħtieġ li d-derogi mitluba jingħataw lid-Danimarka, lill-Kroazja, lin-Netherlands u lill-Polonja.
                  
               
                     (4)
                  
                  
                     Il-miżuri stabbiliti f’din id-Deċiżjoni huma f’konformità mal-opinjoni tal-Kumitat tas-Sistema Ewropea tal-Istatistika,
                  
               ADOTTAT DIN ID-DEĊIŻJONI:
         
            Artikolu 1
            Id-derogi mir-Regolamenti ta’ Implimentazzjoni (UE) 2019/2240 u (UE) 2019/2241 kif stabbiliti fl-Anness huma mogħtija lill-Istati Membri elenkati fih.
         
         
            Artikolu 2
            Din id-Deċiżjoni hija indirizzata lir-Renju tad-Danimarka, lir-Repubblika tal-Kroazja, lir-Renju tan-Netherlands u lir-Repubblika tal-Polonja.
         
         
            Magħmul fi Brussell, id-9 ta’ Diċembru 2020.
            
               
                  Għall-Kummissjoni
               
               Paolo GENTILONI
               
                  Membru tal-Kummissjoni
               
            
         
         
            (1)  ĠU L 261 I, 14.10.2019, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2019/2240 tas-16 ta’ Diċembru 2019 li jispeċifika l-elementi tekniċi tas-sett tad-data, li jistabbilixxi l-formati tekniċi għat-trażmissjoni tal-informazzjoni u li jispeċifika l-arranġamenti dettaljati u l-kontenut tar-rapporti tal-kwalità dwar l-organizzazzjoni ta’ stħarriġ kampjun dwar il-forza tax-xogħol f’konformità mar-Regolament (UE) 2019/1700 tal-Parlament Ewropew u tal-Kunsill (ĠU L 336, 30.12.2019, p. 59).
         
            (3)  Ir-Regolament ta’ Implimentazzjoni tal-Kummissjoni (UE) 2019/2241 tas-16 ta’ Diċembru 2019 li jiddeskrivi l-varjabbli u t-tul, ir-rekwiżiti tal-kwalità u l-livell ta’ dettall tas-serje taż-żmien għat-trażmissjoni tad-data ta’ kull xahar dwar il-qgħad skont ir-Regolament (UE) 2019/1700 tal-Parlament Ewropew u tal-Kunsill (ĠU L 336, 30.12.2019, p. 125).
      
      
         
            ANNESS
            
               Derogi mir-Regolament ta’ Implimentazzjoni (UE) 2019/2240
            
            
                        Dispożizzjoni kkonċernata
                     
                     
                        Stat Membru
                     
                     
                        Perjodu ta’ deroga mogħti
                     
                     
                        Kamp ta’ applikazzjoni tad-deroga
                     
                  
                        Artikolu 3 (Deskrizzjoni tal-varjabbli) u l-Anness I
                     
                     
                        Il-Kroazja
                     
                     
                        Sena waħda (2021)
                     
                     
                        Trażmissjoni tal-varjabbli INCGROSS (Il-paga grossa fix-xahar mill-impjieg ewlieni) u INCGROSS_F (Il-bandiera fuq il-paga grossa fix-xahar mill-impjieg ewlieni) bħala ammont nett minflok ammont gross
                     
                  
                        Artikolu 3 (Deskrizzjoni tal-varjabbli) u l-Anness I
                     
                     
                        Il-Kroazja
                     
                     
                        Sena waħda (2021)
                     
                     
                        Trażmissjoni tal-varjabbli HATFIELD (Qasam tal-ogħla livell ta’ edukazzjoni mitmum b’suċċess) f’konformità mal-ISCED-F 2013, kodiċi b’2 ċifri minflok kodiċi b’3 ċifri.
                     
                  
                        Artikolu 6(2) (Karatteristiċi dettaljati tal-kampjun)
                     
                     
                        In-Netherlands
                     
                     
                        Sena waħda (2021)
                     
                     
                        Distribuzzjoni uniformi tal-kampjun:
                        
                                    —
                                 
                                 
                                    Il-kampjun nazzjonali sħiħ tas-sena ta’ referenza mhux se jitqassam b’mod uniformi bejn it-trimestri ta’ referenza kollha tas-sena.
                                 
                              
                                    —
                                 
                                 
                                    F’kull trimestru ta’ referenza l-kampjun trimestrali sħiħ mhux se jitqassam b’mod uniformi bejn il-ġimgħat ta’ referenza kollha tat-trimestru.
                                 
                              
                  
                        Artikolu 9(2) (Standards komuni għall-editjar, l-imputazzjoni, il-ponderazzjoni u l-istima)
                     
                     
                        Il-Polonja
                     
                     
                        sentejn (2021-2022)
                     
                     
                        Trażmissjoni tal-varjabbli INCGROSS (Paga grossa fix-xahar mill-impjieg ewlieni) mingħajr imputazzjoni statistika għan-nuqqas ta’ tweġib tal-partita.
                        It-trażmissjoni tad-data kkoreġuta b’imputazzjoni għas-snin 2021 u 2022 se ssir flimkien mat-trażmissjoni tad-data għall-2023, jiġifieri f’Marzu 2025.
                     
                  
               Derogi mir-Regolament ta’ Implimentazzjoni (UE) 2019/2241
            
            
                        Dispożizzjoni kkonċernata
                     
                     
                        Stat Membru
                     
                     
                        Perjodu ta’ deroga mogħti
                     
                     
                        Kamp ta’ applikazzjoni tad-deroga
                     
                  
                        Artikolu 4(1)(a) (Skadenzi għat-trażmissjoni)
                     
                     
                        Id-Danimarka
                     
                     
                        3 snin (2021-2023)
                     
                     
                        Id-data ta’ kull xahar dwar il-qgħad għax-xahar ta’ Novembru għandha tiġi trażmessa sal-4 ta’ Jannar tas-sena ta’ wara.
                     
                  
                        Artikolu 6(1) (Sorsi u metodi)
                     
                     
                        Il-Kroazja
                     
                     
                        Sena waħda (2021)
                     
                     
                        Id-deskrizzjoni tas-sorsi u l-metodi użati għall-kumpilazzjoni tal-inputs dwar il-qgħad ta’ kull xahar għandha tiġi trażmessa sal-31 ta’ Diċembru 2021.